|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | | |  |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **Općinski načelnik** | | | |
| KLASA: 432-01/21-01/0003  URBROJ: 2156-04-02-01/21-0002  Matulji, 31.03.2021.godine | | |

Na temelju članka 20. Zakona o održivom gospodarenju otpadom („Narodne novine“ broj 94/13, 73/17, 14/19, 98/19) općinski načelnik podnosi:

**Izvješće Općine Matulji o provedbi plana gospodarenja otpadom Republike Hrvatske za 2020. godinu na području Općine Matulji**

1. **UVOD**


Plan gospodarenja otpadom Republike Hrvatske za razdoblje od 2017. do 2022. godine određuje niz ciljeva i mjera koji omogućavaju da Republika Hrvatska postane resursno učinkovito društvo u skladu s Direktivama EU, najnovijim smjernicama Europske komisije vezanim za gospodarenje otpadom i Zakonom o održivom gospodarenju otpadom. Plan gospodarenja otpadom Republike Hrvatske naglasak stavlja na ispunjenje ciljeva u hijerarhiji otpada, odnosno na sprječavanju nastanka otpada i recikliranju otpada.

Sukladno Planu gospodarenja otpadom Republike Hrvatske usvojen je Plan gospodarenja otpadom Općine Matulji koji definirana ciljeve, mjere, aktivnosti te rokova za provođenje istih, kao i planiranje potrebnih financijskih sredstava.

Sukladno zakonskim propisima Izvješće o provedbi Plana gospodarenja otpadom Republike Hrvatske daje se jednom godišnje. Izvršno tijelo jedinice lokalne samouprave ga dostavlja regionalnoj jedinici lokalne samouprave uz obveznu objavu u službenom glasilu do 31. ožujka tekuće godine.

1. **OSNOVNI PODACI O OPĆINI MATULJI**

Zakonom o područjima županija, gradova i općina u Republike Hrvatske („Narodne novine“, broj 86/06, 125/06, 16/07, 95/08, 46/10, 145/10, 37/13, **44/13, 45/13 i 110/15)** određeno je područje Općine Matulji. Općina Matulji je prostorno smještena u Primorsko-goranskoj županiji. Graniči sa općinama Klana i Lanišće te gradovima Kastav, Opatija i Rijeka. Sa sjeverne strane graniči sa Republikom Slovenijom odnosno općinom Ilirska Bistrica. Općina Matulji prostire se na površini od 176,4 km2 sa 11.246 stanovnika prema zadnjem popisu stanovništva iz 2011. godine.



Slika 1. Lokacija Općine u Republici Hrvatskoj

Prosječna gustoća naseljenosti Općine iznosi 63,75 stanovnika po km2 što je nešto manje od prosječne gustoće naseljenosti Republike Hrvatske koja iznosi 75,8 stanovnika/km2. Naselja Općine Matulji s ukupnim brojem stanovnika su prikazani tablicom u nastavku.

Tablica 1. Usporedni broj stanovnika u Općini Matulji prema podacima iz popisa stanovništva od 1991. do 2011. godine

|  |  |  |  |
| --- | --- | --- | --- |
| Naselje | Broj stanovnika | | |
| 1991. | 2001. | 2011. |
| Brdce | 64 | 65 | 67 |
| Bregi | 562 | 656 | 700 |
| Brešca | 113 | 119 | 159 |
| Jurdani | 567 | 617 | 651 |
| Jušići | 651 | 773 | 861 |
| Kućeli | 236 | 286 | 455 |
| Lipa | 143 | 136 | 129 |
| Male Mune | 123 | 131 | 103 |
| Mali Brgud | 100 | 118 | 134 |
| Matulji | 3.495 | 3.570 | 3.731 |
| Mihotići | 901 | 969 | 1.050 |
| Mučići | 323 | 342 | 362 |
| Pasjak | 172 | 146 | 140 |
| Permani | 97 | 101 | 102 |
| Rukavac | 743 | 759 | 853 |
| Rupa | 306 | 310 | 349 |
| Ružići | 117 | 123 | 123 |
| Šapjane | 214 | 208 | 188 |
| Vele Mune | 150 | 133 | 122 |
| Veli Brgud | 468 | 459 | 485 |
| Zaluki | 73 | 68 | 73 |
| Zvoneće | 317 | 314 | 279 |
| Žejane | 189 | 141 | 130 |
| UKUPNO | **10.124** | **10.544** | **11.246** |

**Izvor: dzs.hr**

Analizom podataka iz Tablice 1. vidljivo je da je gotovo u svim naseljima povećan broj stanovnika u promatranom periodu. Prosječan broj članova kućanstva na području Općine prikazan je tablicom u nastavku.

Prosječni broj osoba u kućanstvu, prema podacima iz Tablice 2., iznosi 2,69. Najveći udio u ukupnom broju kućanstava čine kućanstva do 1 - 4 člana, ukupno 91,95%.

**Tablica 2. Broj članova kućanstva na području Općine prema podacima popisa stanovništva iz 2011. godine**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Općina | Ukupno | Broj članova kućanstava | | | | | | | | | | |
| **1** | **2** | **3** | **4** | **5** | **6** | **7** | **8** | **9** | **10** | **11+** |
| Broj kućanstava | 4.175 | 863 | 1.191 | 947 | 838 | 242 | 69 | 19 | 3 | 3 | - | - |
| % | 100 | 20,67 | 28,53 | 22,68 | 20,07 | 5,80 | 1,65 | 0,46 | 0,07 | 0,07 | - | - |

**Izvor: dzs.hr**

Skupljanje i zbrinjavanje komunalnog otpada Općina Matulji povjerila je komunalnoj tvrtki „Komunalac d.o.o.“ Jurdani „Odlukom o dodjeli javne usluge prikupljanja miješanog komunalnog otpada i biorazgradivog komunalnog otpada i usluge povezan s tom javnom uslugom“ koju je usvojilo Općinsko vijeće na sjednici održanoj 31. siječnja 2019. godine (KLASA: 011-01/19-01/0006, UR.BROJ:2156/04-01-0-42-19-0001), a nastavno na Odluku o povjeravanju obavljanja javne usluge objavljene u SN PGŽ broj 32/2014.

Komunalac d.o.o. Jurdani tvrtka je u suvlasništvu Općine Matulji koja zapošljava 151radnika od čega je njih 58 zaposleno na poslovima odvoza komunalnog otpada. Komunalna tvrtka upisana je u očevidnik prijevoznika otpada pod brojem upisa PRV-271 za prijevoz neopasnog i komunalnog otpada te u očevidnik reciklažnih dvorišta pod brojem upisa REC- 54.

1. **NAČELA I CILJEVI IZ PROPISA KOJIMA SE UREĐUJE GODPODARENJE OTPADOM**

Zakon o održivom gospodarenju otpadom gospodarenje otpadom na državnom pa tako i lokalnom nivou se temelji na uvažavanju opće­ prihvaćenihnačela zaštite okoliša, uređenih posebnim propisima, poš­tivanju načela međunarodnog prava zaštite okoliša, uvaža­vanju znanstvenih spoznaja i najbolje svjetske prakse, a osobito na sljedećim načelima.

Prvo i najvažnije načelo je načelo „***onečišćivač plaća“*** tj. posjednik otpada snosi sve troškove preventivnih mjera i mjera zbrinjavanja otpada, troškove gospodarenja otpadom koji nisu pokriveni prihodom ostvarenim od prerade otpada te je financijski odgovoran za provedbu preventivnih i sanacijskih mjera zbog štete za okoliš koju je prouzročio ili bi je mogao prouzročiti otpad**.**

Važno načelo za lokalnu samoupravu je „***načelo blizine“*** *–* oporaba i/ili zbrinjavanje otpada treba se obavljati u najbližoj odgovarajućoj građevini ili uređaju, uzimajući u obzir gospodarsku učinkovitost i prihvatljivost za okoliš.

Načelo **„*odgovornost proizvođača“*** – proizvođač proizvoda od koje­ga otpad potječe odgovoran je za odabir rješenja najprihvatljivijeg za okoliš prema svojstvima proizvoda i tehnologiji proizvodnje, uključujući vijek trajanja proizvoda i uporabu najbolje dostupne tehnologije a kako bi se isti mogli reciklirati.

***Ciljevi*** ***gospodarenja otpadom*** definirani Zakonom o održivom gospodarenju otpadom su:

1. izbjegavanje i smanjivanje nastajanja otpada i smanjivanje opasnih svojstava otpada
2. oporaba otpada recikliranjem, ponovnom uporabom ili obnovom odnosno drugim postupkom koji omogućava izdvajanje sekundarnih sirovina, ili uporabu otpada u energetske svrhe,
3. zbrinjavanje otpada na propisan način,
4. sanacija otpadom onečišćenog okoliša.

Na nacionalnoj razini obveze Republike Hrvatske koje proizlaze iz EU zakonodavstva ispunjene su gotovo u potpunosti za ambalažni otpad osim u dijelu recikliranja metala i drva), a u potpunosti za otpadna vozila, EE otpad, baterije i otpadne gume. Predstoji ispunjenje obveza za smanjenje količina odlaganja biorazgradivog otpada, odlaganje otpada, postupanje s komunalnim i građevnim otpadom.

1. **OBVEZE U GOSPODARENJU OTPADOM NA LOKALNOJ RAZINI KOJI PROIZLAZE IZ PROPISA**

Obveze Republike Hrvatske koje proizlaze iz EU zakonodavstva i propisa prikazane su tablicom.

*Tablica 3. Obveze Republike Hrvatske koje proizlaze iz EU zakonodavstva*

|  |  |  |  |
| --- | --- | --- | --- |
| Vrsta otpada | Godina | Cilj | Status RH |
| Smanjenje količine odlaganja biorazgradivog otpada | 2016. | 50 %, odnosno 378.088 t do 31. prosinca 2016. | U 2015. god odloženo 828.564 t BKO, obzirom na nedostatnu obradu i nisku stopu odvojenog sakupljanja nije izgledno da će se cilj postići. |
| 2020. | 35 %, odnosno 264.661 t do 31. prosinca 2020. | - |
| Odlaganje otpada | 2018. | Zabrana odlaganja na neusklađena odlagališta. | - |
| Komunalni otpad | 2015. | JLS osigurati odvojeno prikupljanje problematičnog otpada, otpadnog papira, metala, stakla, plastike i tekstila te krupnog (glomaznog) komunalnog otpada. | Odvojeno prikupljanje uspostavljeno u 400 JLS. |
| 2020. | 50% priprema za ponovnu uporabu i recikliranje komunalnog otpada. | Za 2015. godinu stopa iznosi 18%. |
| Građevni otpad | 2020. | 70% recikliranja/materijalne oporabe građevnog otpada. | Cilj nije ispunjen, započeta je analiza „Poboljšanje toka i kvalitete podataka o građevnom otpadu i otpadu od istraživanja i eksploatacije mineralnih sirovina u Republici Hrvatskoj“. |

**Izvor. PGO Općine Matulji 2017.-2022. godine**

Temeljem ocjene postojećeg stanja u gospodarenju otpadom i obveza koje Republika Hrvatska mora postići sukladno EU i nacionalnom zakonodavstvu ***Planu gospodarenja otpadom***  *R****epublike*** *H****rvatske*** definirani se sljedeći ciljevi koji se moraju dostići do 2022. godine.

*Tablica 4. Ciljevi za gospodarenje otpadom koje je potrebno postići do 2022. godine na području Općine Matulji sukladno Planu gospodarenja otpadom Republike Hrvatske*

|  |  |  |  |
| --- | --- | --- | --- |
| Red. br. | Cilj | Podcilj | Opis |
| 1. | unaprijediti sustav gospodarenja komunalnim otpadom | Cilj 1.1 | smanjiti ukupnu količinu proizvedenog komunalnog otpada za **5%** |
| Cilj 1.2 | odvojeno prikupiti **60%** mase proizvedenog komunalnog otpada (prvenstveno papir, staklo, plastika, metal, biootpada otpad i dr.) |
| Cilj 1.3 | odvojeno prikupiti **40%** mase proizvedenog biootpada koji je sastavni dio komunalnog otpada |
| Cilj 1.4 | odložiti na odlagališta manje od **25%** mase proizvedenog komunalnog otpada |
| 2. | unaprijediti sustav gospodarenja posebnim kategorijama otpada | Cilj 2.1 | odvojeno prikupiti **75%** mase proizvedenog građevnog otpada |
| Cilj 2.2 | unaprijediti sustav gospodarenja otpadnom ambalažom |
| Cilj 2.3 | unaprijediti sustav gospodarenja ostalim posebnim kategorijama otpada |
| 3. | sanirati lokacije onečišćene otpadom | | |
| 4. | kontinuirano provoditi obrazovno-informativne aktivnosti | | |
| 5. | unaprijediti nadzor nad gospodarenjem otpadom | | |
| 6. | unaprijediti upravne postupke u gospodarenju otpadom | | |
| 7. | unaprijediti informacijski sustav gospodarenja otpadom | | |

**Izvor. PGO Općine Matulji 2017.-2022. godine**

1. **PLAN GOSPODARENJA OTPADOM OPĆINE MATULJI**

Plan gospodarenja otpadom Općine Matulji za razdoblje 2017.-2022. godine (KLASA:363-02/17-01/0183, UR.BROJ:2156/04-01-3-02-18-0021) donesen je na sjednici Općinskog vijeća dana 6. ožujka 2018. godine, a Odluka o donošenju Plana gospodarenja otpadom objavljena je u Službenim novinama Primorsko-goranske županije br. 7/2018. godine.

Donošenjem plana gospodarenja otpadom stvoreni su preduvjeti za uvođenje sustava skupljanja komunalnog otpada.

Nadalje, sukladno Zakonu o gospodarenju otpadom, Općina ima slijedeće obaveze:

|  |  |  |
| --- | --- | --- |
| Red. br. | JLS je dužna osigurati: | Status |
| 1. | javnu uslugu prikupljanja MKO i BKO | ispunjeno |
| 2. | odvojeno prikupljanje | ispunjeno |
| 3. | sprječavanje odbacivanja otpada na način suprotan ZOGO-u te uklanjanje tako odbačenog otpada | ispunjeno |
| 4. | sanacija odlagališta „Osojnica“ | u tijeku |
| 5. | provedbu PGO RH | u provedbi |
| 6. | donošenje i provedbu Plana gospodarenja otpadom JLS | ispunjeno |
| 7. | provođenje obrazovno-informativne aktivnosti na svom području | ispunjeno |
| 8. | mogućnost provedbe akcija prikupljanja otpada | ispunjeno |
| 9. | dodjela odgovarajućeg broja spremnika/vrećica za odvojeno sakupljanje otpada | ispunjeno |
| 10. | funkcioniranje najmanje jednog reciklažnog dvorišta | ispunjeno |
| 11. | prostorno-planskom dokumentacijom odrediti građevine za gospodarenje otpadom | ispunjeno |
| 12. | donijeti odluku o načinu pružanja i naplate javne usluge sakupljanja otpada po kriteriju obračuna količine otpada | ispunjeno |
| 13. | donositi godišnja izvješća o uklanjanju odbačenog otpada i odluke o provedbi mjera za sprječavanje nepropisnog odbacivanja otpada i mjera za njegovo uklanjanje | provodi se sukladno zakonskim obvezama |
| 14. | unaprijediti nadzor nad gospodarenjem otpadom | provedbom PGO unaprjeđuje se sustav gospodarenja otpadom |
| 15. | unaprijediti upravne postupke u gospodarenju otpadom | ispunjeno |

Iz analize navedenog možemo zaključiti da je općina ispunila i provela sve Zakonom predviđene aktivnosti.

1. **ANALIZA I OCJENA STANJA GOSPODARENJA OTPADOM NA PODRUČJU OPĆINE MATULJI U 2018. GODINI**

U prošloj godini sukladno podnesenom izvješću komunalnog poduzeća Komunalac d.o.o., Jurdani 50b za 2020. godinu na području Općine Matulji ukupno je prikupljeno  **2.042,67 tona** otpada od kojeg je **1.614,26** tona miješanog komunalnog otpada, **69,1** tona reciklabilnog komunalnog otpada te **251,08** tona glomaznog otpada (na reciklažnom dvorištu **77,12** tona a besplatnom uslugom odvoza do 3m3 **173,96** tona). Pored navedenog glomaznog otpada na reciklažnom dvorištu prikupljeno je još i **108,23** tona ostalog otpada kojeg naši građani mogu besplatno odložiti.

U apsolutnim podacima količina miješanog komunalnog otpada u odnosu na godinu dana ranije narasla je za **19% (265 tona)**. U svom godišnjem izvješću komunalno poduzeće pretpostavlja da je uzrok ovom povećanju pandemija COVID-19 zbog koje su stanovnici bili prisiljeno ostati u svojim domovima što je utjecalo na povećanje otpada koji se stvara u domaćinstvu. U odnosu na zakonom određenu baznu 2015. godinu proizvedeno je čak **48%** miješanog komunalnog otpada manje te je istovremeno smanjena i količina ukupno sakupljanog otapa na području Općine Matulji za **44% (1.603 tona)** u odnosu na **3.645 tona** svih vrsta otpada iz 2015. godine.

Sukladno Odluci o pružanju javne usluge prikupljanja miješanog komunalnog otpada i biorazgradivog komunalnog otpada i usluge povezan s tom javnom uslugom definirana je učestalost odvoza komunalnog otpada jednom tjedno što se za sada pokazalo zadovoljavajućim.

Također uvođenjem novog sustava skupljanja otpada „od vrata do vrata“ sukladno gore spomenutoj Odluci svako je domaćinstvo u Općini Matulji dužno koristiti javnu uslugu te je broj korisnika pokrivenih uslugom vrelo velik.

Evidencija o prikupljenom proizvodnom otada ne postoji budući da isto ne prikuplja komunalno poduzeće jer nije za isto registrirano.

1. **OSTVARENJE MJERA ZA PROVEDBU PLANA**
2. **MJERE SMANJENJA I SPREČAVANJA NASTANKA OTPADA**

Općinsko vijeće Općine Matuljima sjednici održanoj 26. travanja 2018. godine donijelo je Odluku o mjerama sprečavanja nepropisnog odbacivanja otpada i ,mjerama za uklanjanje otpada u okoliš Općine Matulji (KLASA: 363-02/17-01/0183. UR.BROJ: 2156/04-01-3-02-18-0030). Navedena Odluka obavljanja je u Službenim novinama PGŽ 12/2018. godine. Općina tijekom većeg niza godina provodi i akcije čišćenja okoliša tako su i tijekom 2020. godine održane dvije akcije i to „Zelana čistka i World clean up day“.

1. **KUĆNO KOMPOSTIRANJE**

Planom gospodarenja otpadom predviđeno je maksimalno poticanje kućnog kompostiranja zbog najviše ruralnog karaktera općine te je od 2014. godine do 2016. godine podijeljeno 190 kompostera zapremine 600 l.

Krajem 2020. godine Općina Matulji u suradnji sa komunalnim poduzećem kupila je 350 kompostera zapremine 400 l čija je podjela započela s početkom 2021. godine što će utjecati na dodatno smanjenje udjela biootpada u mješinom komunalnom otpadu.

1. **OPREMA**

Općina Matulji na svom području odustala je od vanjskih spremnika za odvojeno prikupljanje otpadnog tekstilnog zbog konstantne devastacije istih. Iako spremnici više nisu dostupni građanima općinski aktiv Crvenog preuzima uporabljivu odjeću, a u funkciji je i reciklažno dvorište na koje građani mogu besplatno odložiti otpadni tekstil.

Općina Matulji u suradnji sa Fonda za zaštitu okoliša i energetsku učinkovitost ugovorila je nabavku 3500 spremnika za reciklabilni otpad. Spremnike za reciklabilni otpad općina Matulji podijeliti će građanima tijekom 2021 godine čime će se zamijeniti postojeće PVC vrećice u cijelosti..

Vozni park koji raspolaže komunalno poduzeće sačinjavaju 22 vozila. Karakteristike vozila su dosta različite, od otvorenih manjih vozila za prikupljanje u uskim ulicama, do većih i kompaktnijih kamiona kapaciteta do ukupne zapremine 16 m3 ikoji svi skupa zajedno zadovoljavaju potrebe komunalnog poduzeća.

1. **POSTOJEĆE I PLANIRANE GRAĐEVINE ZA GOSPODARENJE OTPADOM**

Tijekom 2019. godine u Općini Matulji izgrađeno je i pušteno u funkciju reciklažno dvorište dok je izgradnja sortirnice za sada neisplativa budući da je količina prikupljenog reciklabilnog otpada nedostatna te nema ekonomskog opravdanja za njezinu izgradnju.

U Općina Matulji trenutno ne postoji reciklažno dvorište za oporabu građevinskog otpada, ali je u 2021. godini usvajanjem novog prostornog plana određena lokacija za njegovu izgradnju.

Planom gospodarenja otpadom na području županije komunalni otpad se iz Općine Matulji direktno odvozi na CZGO Marišćina zbog čega nije predvođena izgradnja pretovarnih stanica.

Odlukom Općinskog vijeća o zatvaranju odlagališta neopasnog otpada Osojnica (KLASA: 350-01/17-01/0009, UR.BROJ: 21546/04-01-3-06-17-0042) početkom 2018. godine zatvoreno je odlagalište komunalnog otpada „Osojnica“ nakon otvaranja CZGO Marišćina počelo sa odvozom smeća sa područja općine u centralnu zonu. Odlagalište neopasnog otpada Osojnica trenutno je veliko gradilište, a kraj sanacije planiran je za jesen 2021. godine.

1. **POSTROJENJE ZA BIOLOŠKU OBRADU OTPADA**

Postrojenje za biološku obradu otpada za sada ne postoji na području Općine budući da važećim prostorno-planskim dokumentima nije previđeno područje (lokacija) na kojoj bi se moglo izgraditi postrojenje za takvu namjenu. Općina Matulji je u ožujku 2021.godine donijela Odluku o pokretanju postupka izrade Izmjena i dopuna prostornog plana čiji je jedan od ciljeva i definiranje lokacije za prihvat i obradu biootpada kao preduvjeta za izgradnju takvog postrojenja.

S obzirom na navedeno u ovom trenutku ne postoji niti razrađen sustav praćenja udjela biorazgradivog otpada u miješanom komunalnom otpadu.

1. **SUSTAV NAPLATE**

Sukladno odluci o načinu pružanja javne usluge prikupljanja miješanog komunalnog otpada i biorazgradivog komunalnog otpada i usluge povezane s njima (KLASA 363-02/17-01/0183, UR.BROJ: 2156/04-01-2-42-18-0016) koja je donesena na sjednici općinskog vijeća dana 30 siječnja 2018. godine, a početkom mjeseca listopada uveden je sustav skupljanja prikupljanja otpada od „vrata do vrata“ poštujući načelo onečišćivač plaća.

1. **SANACIJE LOKACIJA ONEČIŠĆENIH OTPADOM**

Sanacija lokacija onečišćenih otpadom vrši se sukladno osiguranim sredstva iz proračuna.

Općina Matulji je u okviru svojih ovlasti pokrenula veći broj postupaka za počinitelje nelegalnog odlaganja otpada. Tijekom 2020 godine uspostavljen je i video nadzor mobilnim kamerama radi sprečavanja nelegalnog odbacivanja otpada što je rezultiralo naplatom niza kazni.

1. **INFORMATIVNO-OBRAZOVNE AKTIVNOSTI**

Informativno-obrazovne aktivnosti provede se sa uzrastom najmanjih u predškolskom odgoju a također i od strane komunalnog poduzeća kroz informativne materijale i aktualne obavijesti uz račune za plaćanje komunalne usluge.

1. **PREGLED REALIZIRANIH I PLANIRANIH PROJEKATA U GOSPODARENJU OTPADOM S VISINOM IZVORA FINACIRANJA (sa uključenim PDV-om)**

**Sanacija i zatvaranje odlagališta neopasnog otpada „Osojnica“- u tijeku**

Planirana vrijednost investicije: 35.294.117,65

Financiranje iz EU sredstava: 30.000.000,00

Financiranje FOND: 3.529.411,77

Vlastita sredstva JLS-a: 1.764.705,88

Tijekom prethodnih godina Općina Matulju uspješno je realizirala projekt nabavke spremnika za odvojeno prikupljanje mješovitog komunalnog otpada dok je tijekom prošle godine u suradnji sa Fondom osigurala spremnike za odvajanje reciklabilnog otpada koji će bit podijeljeni građanima tijekom 2021. godine.

U 2019. godini izgrađeno je i pušteno u funkciju reciklažno dvorište u Jurdanima a koncem iste godine započeta je sanacija odlagališta Osojnica. Planirani završetak projekt je jesen 2021. godine nakon čega će se anulirati negativan učinak deponija na okoliš.

1. **ZAKLJUČAK**

Općina Matulji Zakonom predviđene korake radi uspostave sustava održivog gospodarenja otpadom na svom području.

U prošloj godini sukladno podnesenom izvješću komunalnog poduzeća za 2020. godinu na području Općine Matulji ukupno je prikupljeno  **2.042,67 tona** svih vrsta otpada.

U ukupnoj količini sakupljeno je **1.614,26** tona miješanog komunalnog otpada, **69,1** tona reciklabilnog otpada te **251,08** tona glomaznog otpada (na reciklažnom dvorištu **77,12** tona a besplatnom uslugom odvoza do 3m3 **173,96** tona).

Pored navedenog glomaznog otpada na reciklažnom dvorištu prikupljeno je još i **108,23** tona ostalog otpada kojeg naši građani mogu besplatno odložiti sukladno pozitivnim zakonskim propisima.

Uvođenjem novog sustav gospodarenja otpadom koncem 2018. godine prema Izvještaju komunalnog poduzeća za 2020. godinu utjecalo je kao i prethodne 2019. godine na značajno smanjenja (44%) ukupne količine komunalnog otpada koji je prikupljen na području Općine Matulji.

U cilju stvaranja cjelovitog sustav gospodarenja otpadom Općina je u prethodnim godinama i pokrenula je niz projekta uz pomoć EU fondova i to; izgradnju reciklažnog dvorišta, sanacija komunalnog deponija te nabavka spremnika za miješani i reciklabilni otpad a samostalno i kompostera.

Iz izvješća komunalnog poduzeća ističe se potreba unaprijeđena kvalitete reciklabilne komponente za koju tvrde da je onečišćena te stoga dijelom neupotrebljiva. Iz toga proizlazi i jasna zadaća pružatelju usluge da dodatnom edukacijom građana osigura dobivanje što bolje reciklabilne frakcije kao i unaprjeđenje sustava kontrole koju provode na terenu jer se Odlukom o pružanju javne usluge definira kažnjavanje korisnika koji odlažu onečišćenu reciklabilnu komponentu.

U cilju unapređenja sustava i podizanja svijesti građana Općina Matulji će u suradnji sa komunalnim poduzećem i udrugama koje obrađuju tematiku otpada provoditi informativno- edukativne programe.

Ovo izvješće objavljuje se u „Službenim novinama Primorsko-goranske županije“ te na mrežnim stranicama Općine Matulji.

Općinski načelnik

Mario Ćiković